Konstabel in hof ná vrou se gru-moordKonst. Caiphus Hinana. (Foto: Facebook) ŉ Polisiebeampte van Springbok in die Noord-Kaap sal Vrydag aansoek doen om borgtog nadat hy in hegtenis geneem is in verband met die grusame moord op sy vriendin. Konst. Caiphus Hinana het Maandag vir die eerste keer in die Springbok-landdroshof verskyn. Die staat beweer Hinana het sy vriendin, Genoveve Chantel Assegaai (22), verlede Vrydag met ŉ bofbalkolf aangerand en daarna met sy wit Corsa-bakkie oor haar gery. Sy is op die toneel dood. Die voorval het op ŉ sokkerveld in Springbok gebeur. ŉ Vermeende ooggetuie sê hy het omstreeks 04:00 gesien hoe ŉ man ŉ vrou verskeie kere met ŉ voorwerp slaan. “Sy het buitekant die bakkie gelê. Hierna het die man haar ŉ ent weggesleep en oor haar gery. Hy het ŉ entjie weggery, teruggedraai en weer oor haar gery. Hierna het hy haar liggaam voor in die bakkie ingedwing.” Die muur waarteen Hinana se motor gebots het. (Foto: Verskaf) Volgens die getuie het die man na bewering toe met ŉ spoed weggejaag en teen ŉ huis se muur gebots. Die opsigter by die sokkerveld het vertel dat hy teen daardie tyd reeds die polisie gebel het. Adeen Cloete, ŉ vriendin van Assegaai, het haar beskryf as bedagsaam, vriendelik, hardwerkend en iemand wat altyd behulpsaam was Michelle Reed, die hoof van die sakeskool by die Noord-Kaapse landelike kollege vir tegniese en beroepsonderwys en -opleiding (TVET) op Upington waar Genoveve Assegaai. (Foto: Facebook) Assegaai gewerk het, het haar as stil en saggeaard beskryf. “Dis ŉ swaar tyd vir ons en die studente hier. Sy was enig in haar soort en ons harte is stukkend-flenters. Net God alleen sal ons wonde genees,” het Reed gesê. Assegaai was die afgelope naweek glo op Springbok om met die studente van die plaaslike TVET-kollege op Okiep te vergader. Hierna sou sy Saterdag saam met Hinana na Upington reis, het Reed vertel. Moses Dlamini, woordvoerder van die onafhanklike polisieondersoekdirektoraat (Opod), het bevestig dat die owerheid die voorval ondersoek. Hinana bly in aanhouding tot sy volgende hofverskyning.